Source: http://eur-lex.europa.eu/LexUriServ/LexUriServ.do?uri=CELEX:32004R0917:ro:NOT
Timestamp: 2013-12-08 13:23:41+00:00

Document:
EUR-Lex - 32004R0917 - RO
Regulamentul (CE) nr. 917/2004 al Comisiei din 29 aprilie 2004 de stabilire a normelor de punere în aplicare a Regulamentului (CE) nr. 797/2004 al Consiliului referitor la acțiunile care au ca scop îmbunătățirea condițiilor de producere și de comercializare a produselor apicole
JO L 163, 30.4.2004, p. 83-87 (ES, DA, DE, EL, EN, FR, IT, NL, PT, FI, SV)
ediţie specială în limba cehă: capitol 03 volum 46 p. 250 - 254
ediţie specială în limba estonă: capitol 03 volum 46 p. 250 - 254
ediţie specială în limba maghiară capitol 03 volum 46 p. 250 - 254
ediţie specială în limba lituaniană: capitol 03 volum 46 p. 250 - 254
editie speciala in limba letona: capitol 03 volum 46 p. 250 - 254
editie speciala in limba malteza: capitol 03 volum 46 p. 250 - 254
editie speciala in limba poloneza: capitol 03 volum 46 p. 250 - 254
editie speciala in limba slovaca: capitol 03 volum 46 p. 250 - 254
ediţie specială în limba slovenă: capitol 03 volum 46 p. 250 - 254
ediţie specială în limba bulgară: capitol 03 volum 58 p. 207 - 212
editie speciala in limba româna: capitol 03 volum 58 p. 207 - 212
Ediţie specială în limba croată capitol 03 volum 001 p. 124 - 128
a intrării în vigoare: 01/05/2004; intrare în vigoare data publicării + 1 a se vedea articolul 11
03.30.20.00 Agricultură / Structuri agricole / Prelucrarea şi comercializarea produselor agricole
Produse menţionate în anexa II la Tratatul CEE şi în Regulamentul nr. 827/68, Structuri agricole
31997R2300 abrogare Modificat prin:
rectificat prin 32004R0917R(01) modificat prin 32004R1484 înlocuire anexă 1 de la 24/08/2004
modificat prin 32006R1913 înlocuire articol 8 de la 01/01/2007
modificat prin 32007R0811 modificare articol 2.1 de la 19/07/2007
modificat prin 32007R0811 modificare articol 2.3 de la 19/07/2007
modificat prin 32007R0811 înlocuire articol 6 de la 19/07/2007
modificat prin 32007R0939 înlocuire anexă 1 de la 11/08/2007
modificat prin 32010R0726 înlocuire anexă 1 de la 16/08/2010
înlocuit prin 32012R1212 TXT articol 1 de la 01/01/2013
J 32012R1212 articol 6 BI de la 01/01/2013
înlocuit prin 32012R1212 TXT articol 6 P.3 de la 01/01/2013
modificat prin 32013R0768 înlocuire anexă I de la 01/09/2013
modificat prin 32013R0768 înlocuire articol 2.2 de la 01/09/2013
modificat prin 32013R0768 înlocuire articol 2.3 de la 01/09/2013
Regulamentul (CE) nr. 917/2004 al Comisiei
de stabilire a normelor de punere în aplicare a Regulamentului (CE) nr. 797/2004 al Consiliului referitor la acțiunile care au ca scop îmbunătățirea condițiilor de producere și de comercializare a produselor apicole
având în vedere Regulamentul (CE) nr. 797/2004 al Consiliului [1], în special articolul 6,
(1) Regulamentul (CE) nr. 797/2004 de înlocuire a Regulamentului (CE) nr. 1221/97 al Consiliului [2] stabilește acțiunile necesare în vederea îmbunătățirii condițiilor de producere și comercializare a produselor apicole. Din motive de claritate, Regulamentul (CE) nr. 2300/97 al Comisiei din 20 noiembrie 1997 de stabilire a normelor de punere în aplicare a Regulamentului (CE) nr. 1221/97 al Consiliului de stabilire a normelor generale de punere în aplicare a măsurilor de îmbunătățire a producerii și comercializării mierii [3] trebuie abrogat și înlocuit cu un nou regulament.
(2) Articolul 1 din Regulamentul (CE) nr. 797/2004 prevede întocmirea facultativă de programe de apicultură de către statele membre. Este necesară stabilirea elementelor de bază pe care aceste programe trebuie să le conțină și termenul limită pentru comunicarea lor către Comisie.
(3) Este necesară limitarea participării comunitare la finanțarea programelor apicole, ținând seama de cota deținută de fiecare stat membru din numărul total de stupi existenți în Comunitate.
(4) Statele membre trebuie să efectueze controale privind aplicarea prezentului regulament. Măsurile de control trebuie să fie comunicate Comisiei.
(5) Consecvența dintre acțiunile programelor apicole și alte măsuri care țin de diferite politici comunitare trebuie asigurată pe durata punerii în aplicare a programelor. În special, trebuie evitate compensările în exces rezultate din combinarea ajutoarelor și orice inconsecvențe intervenite în definirea acțiunilor.
(6) Pentru a permite o anumită flexibilitate în punerea în aplicare a programului, limitele financiare comunicate pentru fiecare acțiune pot varia cu un anumit procent, fără a depăși, cu toate acestea, plafonul total al cheltuielilor estimate. Dacă se utilizează flexibilitatea permisă pentru punerea în aplicare a programului, participarea financiară comunitară nu poate depăși limita de 50 % din cheltuielile efectiv suportate de statul membru vizat.
(7) Pentru a permite o mai mare flexibilitate în punerea în aplicare a programului, acțiunile programului trebuie să poată fi adaptate pe durata punerii în aplicare a programului, în măsura în care acțiunile adaptate corespund acțiunilor prevăzute de Regulamentul (CE) nr. 797/2004 al Consiliului.
(8) Este necesară adoptarea normelor de stabilire a cursurilor de schimb care urmează să fie aplicate finanțării programelor apicole.
(9) În vederea efectuării și actualizării în mod armonios a studiului prevăzut la articolul 3 din Regulamentul (CE) nr. 797/2004 privind structura sectorului apicol, este necesară stabilirea normelor privind conținutul acestuia.
(10) Măsurile prevăzute de prezentul regulament sunt în conformitate cu avizul Comitetului de gestionare a cărnii de pasăre și ouălor,
Programele naționale prevăzute la articolul 1 din Regulamentul (CE) nr. 797/2004 (denumit în continuare "programele de apicultură") conțin în special:
(a) descrierea situației sectorului, făcând astfel posibilă actualizarea periodică a datelor structurale din studiul prevăzut la articolul 3 din Regulamentul (CE) nr. 797/2004;
(b) obiectivele programului apicol;
(c) descrierea precisă a acțiunilor, precizând costurile unitare, după caz;
(d) costurile estimate și planul de finanțare, defalcat pe exercițiu financiar, la nivel național și regional;
(e) trimiterea la actele cu putere de lege și actele administrative aplicabile;
(f) lista organizațiilor reprezentative și a cooperativelor apicole care au colaborat cu autoritatea competentă a statului membru la elaborarea programelor de apicultură;
(g) modalitățile de punere în aplicare și de evaluare a programului apicol.
(1) Statele membre comunică Comisiei programele lor apicole până la data de 15 aprilie a primului an din perioada de trei ani a programului.
Cu toate acestea, pentru anul 2004, statele membre comunică programele lor apicole până la 15 mai 2004 cel târziu.
(2) Exercițiile financiare ale programelor apicole se stabilesc de la data de 16 octombrie a fiecărui an până la data de 15 octombrie a anului următor.
(3) Acțiunile programelor apicole, prevăzute pentru fiecare an din perioada de trei ani, trebuie integral aplicate până la data de 31 august a anului următor. Plățile aferente se fac în timpul exercițiului financiar.
Participarea Comunității la finanțarea programelor apicole se limitează, pentru fiecare stat membru, la o sumă care corespunde cotei deținute de acesta din numărul total de stupi din Comunitate, astfel cum se prevede la anexa I.
Cu toate acestea, dacă unul sau mai multe state membre nu comunică programele lor apicole înainte de data prevăzută la articolul 2 alineatul (1) sau nu utilizează integral suma prevăzută la primul alineat din prezentul articol, cota-parte a celorlalte state membre poate fi majorată proporțional cu cota deținută de acestea.
Statele membre înaintează Comisiei, împreună cu programele lor apicole, un dosar privind controalele aferente.
Controalele sunt destinate să verifice respectarea condițiilor de acordare a ajutoarelor instituite în temeiul programelor apicole prezentate. Controalele sunt efectuate la nivel administrativ și la fața locului.
Agențiile de plată trebuie să păstreze dovezi suficiente ale acestor controale.
(1) Statele membre comunică Comisiei, până la data prevăzută la articolul 2 alineatul (1), lista acțiunilor din domeniul apiculturii incluse în programele operaționale naționale în cadrul Obiectivelor nr. 1 și 2 prevăzute de Regulamentul (CE) nr. 1260/1999 al Consiliului [4].
(2) Aceeași acțiune nu poate face simultan obiectul plăților efectuate în baza Regulamentului (CE) nr. 797/2004 și în baza unui alt sistem de ajutor comunitar, în special în temeiul Regulamentului (CE) nr. 1257/1999 al Consiliului [5].
Limitele financiare pentru fiecare acțiune pot fi majorate sau reduse cu cel mult 20 %, cu condiția ca plafonul total stabilit pentru programul anual să nu fie depășit, iar participarea comunitară la finanțarea programului apicol să nu depășească 50 % din cheltuielile suportate de statul membru în cauză.
Acțiunile programelor apicole pot fi adaptate în timpul exercițiului financiar, în măsura în care acestea continuă să fie în conformitate cu articolul 2 din Regulamentul (CE) nr. 797/2004 al Consiliului și se aprobă în conformitate cu articolul 5 din același regulament.
Cursul de schimb care urmează să fie aplicat cuantumului prevăzut la articolul 3 este cursul în vigoare la data de 1 mai a anului în care este comunicat programul apicol.
Studiul prevăzut la articolul 3 din Regulamentul (CE) nr. 1221/97 cuprinde elementele prevăzute la anexa II la prezentul regulament.
Regulamentul (CE) nr. 2300/97 se abrogă.
Adoptat la Bruxelles, 29 aprilie 2004.
[1] JO L 125, 28.4.2004, p. 1.
[2] JO L 173, 1.7.1997, p. 1.
[3] JO L 319, 21.11.1997, p. 4. Regulament modificat ultima dată de Regulamentul (CE) nr. 1387/2003 (JO L 196, 2.8.2003, p. 22).
[4] JO L 161, 26.6.1999, p. 1.
[5] JO L 160, 26.6.1999, p. 80.
Stat membru | Recensământ apicol Număr de stupi |
Belgia | 100000 |
Danemarca | 155000 |
Germania | 893000 |
Grecia | 1380000 |
Spania | 2397840 |
Franța | 1150000 |
Irlanda | 20000 |
Italia | 1100000 |
Luxemburg | 10213 |
Țările de Jos | 80000 |
Austria | 336139 |
Portugalia | 590000 |
Finlanda | 47000 |
Suedia | 145000 |
Regatul Unit | 274000 |
Total | 8678192 |
Studiu privind structura sectorului apicol, în conformitate cu articolul 9
1. Recensământ
Stupi ai apicultorilor profesioniști:
Numărul total de stupi:
Apicultori profesioniști (a):
Numărul total de apicultori:
2. Structura de comercializare
Producție (b): vânzări directe către consumatori
Vânzări directe către detailiști
Vânzări către centrele de condiționare/către angrosiști
Vânzări către industrie
Importuri: vânzări către angrosiști/către centrele de condiționare/către industrie
4. Costuri de producție și de condiționare
- o situație detaliată, dacă există, a următoarelor:
- costurile de combatere a varoozei
- alimentația pe timp de iarnă
- ambalaj (containere)
- transhumanță
5. Calitatea mierii
Specificitate: Regulamentul (CEE) nr. 2082/92 al Consiliului [1]
Denumirea de origine protejată (DOP): Regulamentul (CEE) nr. 2081/92 al Consiliului
Indicație geografică protejată (IGP): Regulamentul (CEE) nr. 2081/92 [2]
(a) Apicultor profesionist = cel care administrează peste 150 stupi.
(b) Dacă este cazul, vă rugăm să indicați tipul de miere și dimensiunea exploatației.
[1] JO L 208, 24.7.1992, p. 9.
[2] JO L 208, 24.7.1992, p. 1.
Regulamentul (CE) nr. 2300/97 | Prezentul regulament |
| Articolul 2 alineatul (2) |
Articolul 2 alineatul (2) | Articolul 2 alineatul (3) |
Articolul 4 alineatul (1) | Articolul 4 paragrafele (1) și (2) |
Articolul 4 alineatul (2) | Articolul 5 alineatul (1) |
Articolul 4 alineatul (3) | Articolul 5 alineatul (2) |
| Articolul 7 |
Articolul 5 | Articolul 8 |
Articolul 6 | Articolul 9 |
| Articolul 10 |
Articolul 7 | Articolul 11 |
- | Anexa III |

References: articolul 11
 articolul 6
 Articolul 1
 articolul 3
 articolul 1
 articolul 3
 articolul 2
 articolul 2
 articolul 2
 articolul 5
 articolul 3
 articolul 3
 articolul 9
 Articolul 2

Articolul 2
 Articolul 2

Articolul 4
 Articolul 4

Articolul 4
 Articolul 5

Articolul 4
 Articolul 5
 Articolul 7

Articolul 5
 Articolul 8

Articolul 6
 Articolul 9
 Articolul 10

Articolul 7
 Articolul 11